**projektas**

**reg. Nr. T-174**

**2.13. darbotvarkės klausimas**

**Pasvalio rajono savivaldybės taryba**

**Sprendimas**

**DĖL VALSTYBINĖS ŽEMĖS NUOMOS MOKESČIŲ LENGVATŲ**

2022 m. rugsėjo d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 18 punktu, įgyvendindama Lietuvos Respublikos Vyriausybės 2002 m. lapkričio 19 d. nutarimo Nr. 1798 „Dėl nuomos mokesčio ir žemės nuomos mokesčio priedo už valstybinę žemę“ (Lietuvos Respublikos Vyriausybės 2022 m. balandžio 6 d. nutarimo Nr. 323 redakcija) 1.8 papunktį, vykdydama Nuomos mokesčio už valstybinę žemę administravimo taisyklių, patvirtintų Pasvalio rajono savivaldybės tarybos 2012 m. vasario 15 d. sprendimu Nr. T1-15 „Dėl Nuomos mokesčio už valstybinę žemę administravimo taisyklių patvirtinimo“ (su visais pakeitimais), 8 punktą, atsižvelgdama į Pasvalio rajono savivaldybės komisijos apleistiems žemės sklypams vertinti, sudarytos Pasvalio rajono savivaldybės administracijos direktoriaus 2019 m. sausio 14 d. įsakymu Nr. DV-16 „Dėl Pasvalio rajono savivaldybės komisijos, vertinančios apleistus žemės sklypus, sudarymo“ 2022 m. rugpjūčio 1 d. išvadą Nr. ASI-431 ir į *(duomenys neskelbtini)* 2022 m. liepos 22 d. prašymą, Pasvalio rajono savivaldybės taryba nusprendžia:

**Atleisti** nuo valstybinės žemės mokesčio už 2022–2024 metus *(duomenys neskelbtini)*, gyv. *(duomenys neskelbtini)*, Pasvalio r. sav., mokamą už valstybinį žemės sklypą, esantį Pumpėnų mstl., Pasvalio r. sav. (sklypo numeris *(duomenys neskelbtini)*).

 Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Sprendimo projektą parengė

Finansų skyriaus vedėja

Dalė Petrėnienė

2022-09-06, tel. +370 686 17 726

**Visi komitetai pritarė atleisti nuo valstybinės žemės mokesčio už 2022–2024 metus**

Pasvalio rajono savivaldybės tarybai

**AIŠKINAMASIS RAŠTAS**

**Dėl valstybinės žemės nuomos MOKESČIO LENGVATŲ**

**2022-09-06**

Pasvalys

 **1. Problemos esmė.** Pasvalio rajono savivaldybės komisija apleistiems žemės sklypams vertinti, sudaryta Pasvalio rajono savivaldybės administracijos direktoriaus 2019 m. sausio 14 d. įsakymu Nr. DV-16 „Dėl Pasvalio rajono savivaldybės komisijos, vertinančios apleistus žemės sklypus, sudarymo“, išnagrinėjo *(duomenys neskelbtini)* 2022 m. liepos 22 d. prašymą ir nustatė, kad *(duomenys neskelbtini)* išsinuomotas 2,2851 ha valstybinės žemės sklypas Nr. *(duomenys neskelbtini)*, esantis Pumpėnų mstl., Pasvalio r. sav., buvo netinkamas žemės ūkio veiklai. Sklypas buvo apaugęs saviaugiais medžiais ir krūmais. Sklypas buvo tvarkomas 2021–2022 metais. Šiuo metu sklypas sutvarkytas iš dalies. 1,99 ha vykdoma žemės ūkio veikla, deklaruojamos žemės ūkio naudmenos. Atsižvelgdama į patirtas išlaidas tvarkant valstybinės žemės sklypą, komisija siūlo Stefaniją Mickienę atleisti nuo šio sklypo nuomos mokesčio 3 metams.

Pateiktame prašyme nurodyta, kad sklypo tvarkymo darbai kainavo 3 600 Eur. Prognozuojama, kad per 3 metus bus priskaičiuota apie 800 Eur žemės nuomos mokesčio už sutvarkytą sklypą.

**2. Kokios siūlomos naujos teisinio reguliavimo nuostatos ir kokių rezultatų laukiama.**

*Priimtas sprendimo projektas įtakos kriminogeninei situacijai ir korupcijai neturės.*

**3. Skaičiavimai, išlaidų sąmatos, finansavimo šaltiniai**.

Priėmus sprendimą sumažinti valstybinės žemės mokestį siūlomu dydžiu Savivaldybės biudžetas 2022 m. negaus apie 250,00 Eur pajamų.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

*Priėmus sprendimo projektą, neigiamų pasekmių nenumatoma.*

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti** – nereikia.

**6. Sprendimo projekto iniciatoriai –** Finansų skyrius.

**7. Sprendimo projekto rengimo metu gauti specialistų vertinimai ir išvados** – negauta.

Finansų skyriaus vedėja Dalė Petrėnienė